
GİRİŞ

“Azərbaycan Dövlət Dəniz Akademiyası” PHŞ-də yay  semestrının təşkili qaydaları” (bundan sonra “Qaydalar”) “Təhsil haqqında” Azərbaycan Respublikasının qanunu, “Ali təhsil müəssisələrinin bakalavriat və magistratura səviyyələrində, əsas (baza ali) tibb təhsilində kredit sistemi ilə tədrisin təşkili Qaydaları”nın təsdiq edilməsi haqqında Azərbaycan Respublikası Nazirlər Kabinetinin 2013-cü il 24 dekabr tarixli 348 nömrəli Qərarı, təhsil haqqında digər qanunvericilik aktları və Azərbaycan Respublikası Nazirlər Kabinetinin 2022-ci il 21 sentyabr tarixli 361 nömrəli Qərarı ilə təsdiq edilmiş “Azərbaycan Dövlət Dəniz Akademiyası” PHŞ-nin Nizamnaməsi əsasında hazırlanmışdır.


1. TƏTBİQ SAHƏSİ

1.1.  Bu Qaydalar “Azərbaycan Dövlət Dəniz Akademiyası” PHŞ-nin (bundan sonra “Akademiya”) daxili normativ sənədi hesab olunur və Akademiyada yay semestrinin təşkilini tənzimləmək üçün nəzərdə tutulmuşdur.
1.2.   Bu qaydaların müddəaları akademiyanın bütün tələbələrinə şamil edilir: 
1.2.1   Magistratura səviyyəsində əyani və qiyabi təhsilalma formasında təhsil alan magistrantlara;
1.2.2   Bakalavriat səviyyəsində əyani və qiyabi təhsilalma formasında təhsil alan bakalavrlara;
1.2.3 Bakalavriat səviyyəsində təkrar ali təhsil üzrə  qiyabi təhsilalma formasında təhsil alan bakalavrlara;
1.3. Akademiyada Yay semestrində tələbələrin iştirakı könüllüdür və ödənişli əsaslarla həyata keçirilir.
1.4      Sənədləşdirilmiş prosedur təhsil prosesinin təmin edilməsi və aparılması prosesində iştirak edən bütün “Azərbaycan Dövlət Dəniz Akademiyası” Publik Hüquqi Şəxsinin əməkdaşları üçün məcburidir.
1.5  Bu sənədləşdirilmiş prosedurda istifadə olunan terminlər ISO 9000:2015 “Keyfiyyət 
            İdarəetmə Sistemləri” Beynəlxalq Standartına uyğundur. Əsaslar və lüğət."
1.6       Bu sənəddə aşağıdakı simvollar və abreviaturalardan istifadə olunur:
            İSO -  Beynəlxalq Standartlaşdırma Təşkilatı;
            BS  -  Beynəlxalq Standart;
            KİS -  Keyfiyyəti İdarəetmə Sistemi;
“ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, 
Akademiya.
 1.7      Bu sənəddə aşağıdakı normativ istinadlardan istifadə olunur:
        ISO 9000:2015 BS “Keyfiyyət idarəetmə sistemi. Əsaslar və lüğət"
                   ISO 9001:2015 BS “Keyfiyyəti İdarəetmə sistemi.  Tələblər”

[bookmark: _Toc14716438]2.       MƏSULİYYƏT

2.1   Akademiyanın rektoru bu təlimatı və ona dəyişiklikləri təsdiq edir, bu sənədin tələblərini     yerinə yetirmək üçün lazımi resursları ayırır.
2.2    Akademiyanın tədris və tərbiyə işləri üzrə prorektoru bu təlimata uyğun işlərin təşkilinə  
                   görə məsuliyyət daşıyır.
 2.3   Prosesdə iştirak edən Akademiyanın əməkdaşları KİS-nin hazırkı sənədində göstərilən tələblərin yerinə yetirilməsinə görə məsuliyyət daşıyırlar.
2.4     Bu təlimatın tələblərinin yerinə yetirilməsinin yoxlanılmasını daxili audit KİS-in illik planına uyğun olaraq həyata keçirir.
    
         3.      DAXİL OLAN MƏLUMATLAR          
3.1 Akademiyada Yay semestiri aşağıdakı məqsədlərlə təşkil olunur:
3.1.1 akademik borcların ləğv edilməsi;
3.1.2 fənlərin prerekvizitliyi gözlənilməklə, humanitar fənlər bölümünə daxil olan və ali təhsil müəssisəsi tərəfindən müəyyən edilən seçmə fənlərin kreditlərinin qazanılması; 
3.1.3 müvəffəqiyyət qazanılan fəndən qiymətin yüksəldilməsi;
3.1.4 Akademiyanın təklif etdiyi ayrı-ayrı fənlər üzrə digər ali təhsil müəssisələrinin tələbələrinə    müvafiq kreditlər qazanmasına şəraitin yaradılması. 
3.2 Yay semestrinin təşkil edilməsi məqsədilə tələbələrin yaz semestri başa çatdıqdan sonra 5 iyul tarixinə qədər qeydiyyat aparılır. Müraciət etmiş tələbələrin sayı, fənnin xüsusiyyəti və tədrisin forması nəzərə alınaraq qeydiyyat proseduru bitdikdən 1 gün sonra yay semestrinin təşkil edilib edilməməsi barədə tələbələrə məlumat verilir;
3.3 Yay semestrində fənn üzrə qrupda tələbələrin minimum sayı Akademiyanın maliyyə imkanları nəzərə alınaraq əyani təhsilalma formasında 5, qiyabi təhsilolma formasında 3 nəfər müəyyənləşdirilir;
3.4   Yay semestrində tələbənin götürdüyü fənlər üzrə kreditlərin cəmi 10-dan artıq olmamalıdır;
3.5 Akademiyada Yay semestrinin (nəzəri təlim və imtahanlar) müddəti əyani təhsilalma formasında 6 həftədir. İmtahan müddəti 1 həftədən artıq olmamaqla, yay semestrinin sonuncu həftəsində təşkil edilir. Qiyabi təhsilalma formasında tədris müddəti 3 həftə olaraq müəyyən edilir;
3.6 Müvafiq qaydaların tələblərinə uyğun olaraq, imtahana buraxılmayan tələbə semestrdə fənn (fənlər) üzrə müəyyən edilmiş dərs saatlarının 50 faizindən çoxunda iştirak etdiyi halda o, həmin fənn üzrə (fənlər üzrə) yay semestrində iştirak etmək hüququna malikdir;
3.7 Yay semestrində qrup üçün müəyyən edilmiş minimum say təmin olunmadıqda tələbə digər tələbələrin ödəniş öhdəliyini könüllü üzərinə götürərək yay semestrinin təşkili üçün müraciət edə bilər;
3.8 Yay semestri yaz semestirnin imtahan sessiyası başa çatdıqdan sonra iyul ayının sonuncu həftəsindən gec olmayaraq təşkil olunur. Yay semestri və imtahanlar növbəti semestrin başlanmasına 2 həftə qalanadək başa çatdırılır;
3.9 Yay semestrində fənn üzrə ayrılmış auditoriya saatlarının əyani təhsilama formasında 15, qiyabi təhsilalma formasında 20 faizindən çoxunda iştirak etməyən tələbə imtahana buraxılmır; 
3.10 Yay semestrində fənn üzrə imtahanqabağı 25 və daha artıq bal qazanmış tələbələr imtahana buraxılır; 
3.11 Tələbə əvvəlki imtahan sessiyalarında müvəffəqiyyət qazandığı fəndən qiymətini yüksəltmək üçün yay imtahan semestrində həmin fənni yenidən götürərək dinləməklə imtahan verir. Tələbə öz məqsədinə nail olmadıqda, onun əvvəl topladığı bal qüvvədə qalır;
3.12 Kredit sistemi ilə tədrisin təşkilində Bolonya bəyannaməsinin müddəalarına müvafiq olaraq, tələbələrin akademik mobilliyi onların digər ali təhsil müəssisələrində , o cümlədən xarici ölkə ali təhsil müəssisələrində ayrı-ayı fənlər üzrə kreditləri qazanmaları ilə təmin edilir. Tələbənin digər ali təhsil müəssisələrində kreditləri qazanması təhsil aldığı ali təhsil müəssisəsinin razılığı ilə həyata keçirilir. Bu zaman təhsil haqqının ödəniş şərtləri tələbə ilə göndərən və qəbul edən ali təhsil müəssisələri  arasında razılaşdırılır. Qazanılmış kreditlər tələbənin təhsil aldığı ali təhsil müəssisəsi tərəfindən tanınmalıdır. Digər ali təhsil müəssisələrində qazanılacaq kreditlərin sayı ixtisas (ixtisaslaşma) üzrə nəzərdə tutulmuş kreditlərin 30 faizindən çox olmamalıdır.
3.13 [bookmark: _ednref29]Tələbənin akademik mobilliyinin təmin edilməsi üçün forması və nümunələri Azərbaycan Respublikasının Elm və Təhsil Nazirliyi tərəfindən müəyyənləşdirilən aşağıdakı sənədlər olmalıdır:
3.13.1 akademik transkript;
3.13.2 tələbənin ərizə (təhsil alacağı dildə doldurulur) forması;
3.13.3 tədris razılığı;
3.13.4 məlumat paketi.
3.14  Akademiyanın tələbələri Yay semestrində qrup üçün müəyyən edilmiş minimum say təmin olunmadıqda və digər tələbələrin ödəniş öhdəliyini könüllü üzərinə götürmədikdə digər ali təhsil müəssisəsində müvafiq fənn (fənlər) üzrə təşkil olunan Yay semestrində iştirak edə bilər. Bu zaman tələbə müvafiq fənn üzrə digər ali təhsil müəssisəsində Yay semestrinin təşkil olunması haqqında sənədlə birgə Akademiya rəhbərliyinə ərizə ilə müraciət edir. Akademiya rəhbərliyi tərəfindən  digər ali təhsil müəssisəsində Yay semestrində iştirakına icazə verilməsi məqsədi ilə həmin müəssisəsinin rəhbərliyinə rəsmi məktubla müraciət olunur. Tələbə həmin ali təhsil müəssisəsinin Yay semestrinin təşkili qaydalarına uyğun olaraq kredit ödənişi edir və dərslərdə iştirak edir. Tələbənin imtahan nəticəsi həmin ali təhsil müəssisəsinin rəhbərliyi tərəfindən rəsmi məktubla Akademiyaya göndərilir;
3.15 Digər ali təhsil müəssisələrinin tələbələri Akademiyada Yay semestrində iştirak edə bilər. Bu zaman tələbənin Akademiyada Yay semestrində iştirakına icazə verilməsi məqsədi ilə təhsil aldığı ali təhsil müəssisəsinin rəhbərliyi tərəfindən rəsmi məktubla müraciət olunur. Həmin məktuba, tələbənin Yay semestrində iştirak istəyinə dair ərizəsi və Akademiyada 
Yay semestrində qeydiyyatdan keçəcəyi fənn üzrə hesablanmış kredit məbləğinin ödənişini təsdiq edən  qəbz əlavə olunur. Yalnız bundan sonra digər ali təhsil müəssisəninin tələbəsi Akademiyada Yay semestrinə qeydiyyatdan keçə bilər. Tələbənin imtahan nəticəsi Akademiyaya rəhbərliyi tərəfindən rəsmi məktubla digər ali təhsil müəssisəsinə göndərilir;
3.16 Yay semestrində üzrlü səbəblərdən – xəstələnməsi, ezamiyyətdə, yaşayış yerindən kənarda məzuniyyətdə olması, yaxın qohumunun vəfatı və şəxsin iradəsindən asılı olmayan digər hallarla bağlı imtahanda iştirak etməyən tələbələr üçün növbəti semestr başlayanadək bir dəfə imtahan təşkil olunur.
Qeyd: Tələbənin “yaxın qohumu” dedikdə, atası, anası, babası, nənəsi, əri (arvadı), uşaqları, bacıları, qardaşları, qudaları, ərinin (arvadının) valideynləri, qardaşları, bacıları başa düşülməlidir. Tələbənin digər qohumlarının vəfatı ilə əlaqədar imtahanda iştirak etməməsi rektor tərəfindən üzürlü hal hesab edilə bilər.

4. YAY SEMESTRİNDƏ ÖDƏNİŞ QAYDALARI
4.1 Yay semestrində tələbənin fənn üzrə kreditinin ödəniş məbləği Ali təhsil müəssisələrinin bakalavriat və magistratura səviyyələrində, əsas (baza ali) tibb təhsilində kredit sistemi ilə tədrisin təşkili Qaydalarının 4.3-cü bəndinin tələblərinə uyğun olaraq illik təhsil haqqını 60-a bölərək nəticəni hər fənnin kreditinə vurmaqla müəyyənləşdirilir.
4.2 Yay semestrinin təşkil olunmasının mümkünlüyü barədə tələbələrə məlumat verildikdən 2 (iki) iş günü ərzində yay semestrinin ödənişi Akademiyanın bank hesabına ödənilir və ödəniş qəbzi müvafiq dekanlığa təqdim olunur. Yay semestri üçün təşkil edilmiş qrupda müəyyən olunmuş minimum tələbə sayı ödəniş olunmaması ilə əlaqədar tam olmadıqda və bu Qaydaların 2.7-ci bəndinin icrası ilə bağlı tələbə tərəfindən razılıq verilmədikdə yay semestri həmin fənn üzrə təşkil olunmur, ödəniş etmiş tələbəyə həmin məbləğ geri qaytarılır.
4.3 Bu qaydaların 3.2. bəndində nəzərdə tutulmayan digər hallarla əlaqədar ödənilmiş məbləğ geri qaytarılmır.

5. YAY SEMESTRİNİN TƏŞKİLİ VƏ TƏDRİS PROSESİNƏ HAZIRLIQ
5.1 Yaz semestrinin imtahan sessiyası başa çatdıqdan sonra Akademiya üzrə Yay semestrinə tələbərin 5 iyul tarixinə qədər qeydiyyatı üçün elan verilir.
5.2  Yay semestrində iştirak etmək üçün tələbələr bu qaydaların 2-ci bəndinin tələblərinə əməl edilməklə müvafiq fakültə dekanlarına ərizə ilə müraciət edirlər.
5.3 Normativ təhsil müddəti başa çatmış tələbələr yay semestrində iştirak etmək üçün əlavə olaraq həqiqi hərbi xidmət keçməsi və ya hərbi xidmətdən möhlət haqqında rəsmi dövlət sənədinin surətini ərizəyə əlavə etməlidirlər.
5.4 Yay semestrində qrup üçün müəyyən edilmiş minimum say təmin olunduqda, həmin qruplarda təhsil alacaq tələbələr üçün 3(üç) iş günü ərzində ödənişin həyata keçirilməsi tapşırılır.
5.5 Fakültə dekanları Akademiya rəhbərliyinə Yay semestrində formalaşan fənn qruplarının yaradılması üçün təqdimatla müraciət edirlər. Təqdimata fənn qrupları üzrə tələbələrin siyahısı və baş mühasiblə razılaşdırılaraq prorektor tərəfindən təsdiq olunmuş tələbələrin yay semestrinə ödəniş cədvəli əlavə olunur.
5.6 Kafedra müdirləri yay semestrində tədris aparacaq müəllimlər haqqında Akademiya rəhbərliyinə təqdimat verirlər. Yay semestrinə müəllimlər könüllü surətdə cəlb olunurlar. Bu zaman müəllimin fəaliyyətinin ödəniş məbləği saathesabı qaydada Elmi Şuranın müvafiq qərarı əsasında həyata keçirilir.
5.7 Fakültə dekanları və kafedra müdirlərinin təqdimatları əsasında Tədris qeydiyyat şöbəsi Yay semestirndə formalaşan fənn qrupları və tədris aparacaq müəllimlər haqqında əmr layihəsi hazırlayaraq Akademiya rəhbərliyinə təqdim edir. Yay semestrində formalaşan fənn qruplarında iştirak üçün rəsmi məktubla müraciət etmiş digər ali təhsil müəssisəsinin tələbələri əmr layihəsində nəzərə alınır.
5.8 Yay semestrinin təşkili haqqında əmrdə imtahan sessiyası zamanı tələbələrin imtahan nəticələrindən narazılıqlarına baxılması üçün Appelyasiya Komissiyası yaradılır.
5.9 Yay semestrində iştirak edəcək müəllimlərlə müqavilələrin rəsmiləşdirilməsi Akademiyanın müvafiq struktur bölmələri tərəfindən Yay semestrinin başlanmasına 1 iş günü qalmışa qədər başa çatdırılır.
5.10 Yay semestrində “Elektron Akademiya” platforması üzərindən fənlər üzrə qrupların və dərs cədvəlinin formalaşdırılması dərslərin başlanmasına 3(üç) iş günü qalmışa qədər dekanlıqlar və Tədris qeydiyyat şöbəsi tərəfindən təmin olunur.
5.11 Yay semestirninin dərs cədvəli dərslərin başlanmasına 3(üç) iş günü qalmış Akademiyanın rəsmi veb səhifəsində, “Elektron Akademiya” platforması üzərindən və elektron məlumat tabloları vasitəsilə tələbələrə elan edilməlidir.
5.12  Fakültələr kağız daşıyıcıda “Tələbələrin dərsə davamiyyəti haqqında qeydlər jurnalı”nı Yay semestrinin başlanmasına 3(üç) iş günü qalmışa qədər hazır etməlidir.
5.13  Yay semestrində fənn müəllimləri dərs cədvəlinə və fənnin sillabusuna müvafiq olaraq “Elektron Akademiya” platforması üzərindən elektron jurnalları və kağız daşıyıcıda “Tələbələrin dərsə davamiyyəti haqqında qeydlər jurnalı”nda tələbələrin dərslərə davamiyyətin və keçirilən məşğələrin qeydiyyatını aparmalıdırlar.
5.14 Yay semestrində fənn üzrə semestrdaxili fəaliyyət tam  həyata keçirilməlidir.
5.15 Yay semestrində imtahan suallarının  fənləri tədris edən müəllimlər tərəfindən hazırlanması və Elektron Akademiya platformasına yüklənməsi imtahanlara 5 gün qalmışa qədər təmin edilməlidir.
5.16 Yay semestrində fənlər üzrə imtahan nəticələri həmin gün ərzində fənləri tədris edən müəllimlər tərəfindən yoxlanılıb Tədris Qeydiyyat şöbəsinə təqdim edilməlidir.
5.17 Yay semestrində imtahanlar üzrə apellyasiya müraciətləri nəticələr elan olunduqdan 24 saat ərzində edilməlidir.
5.18 Yay semestrində tədris prosesində, eləcə də kollokvium və imtahanların gedişində intizam pozuntularına yol vermiş tələbələrinin törətdiyi pozuntu hallarına “Daxili intizam qaydaları” əsasında müvafiq formada baxılmalıdır.
5.19 Yay semestri üzrə imtahan cədvəlləri fakültələr tərəfindən tərtib edilir və  prorektorun təsdiqinə təqdim edilir. İmtahan cədvəlləri imtahanların başlanmasına 5 iş günü qalmış tələbələrə elan edilir.




6. PROSESİN ÖLÇÜ VƏ MEYARLARI
6.1 Azərbaycan Dövlət Dəniz Akademiyasında yay semestri (III semestr) əsasən kredit borcu olan tələbələrin bu borcları aradan qaldırması üçün təşkil olunur. Bu proses aşağıdakı ölçü və meyarlarla həyata keçirilir:
· Əsasnaməyə uyğunluq: Yay semestri yalnız mövcud əsasnamənin tələblərinə uyğun olaraq təşkil edilir.
· Kredit borcu olan tələbələr: Yalnız kredit borcu olan tələbələr yay semestrində iştirak edə bilərlər.
· Fənlərin seçimi: Tədris planına uyğun olaraq yalnız müəyyən fənlər üzrə dərslər keçirilir.
· Tədris yükünün bölgüsü: Müəllimlər arasında dərs yükü normativ qaydalara əsasən bölüşdürülür.
· Nəzarət və qiymətləndirmə: Tədris prosesi və qiymətləndirmə Tədris-Qeydiyyat Şöbəsi tərəfindən nəzarətdə saxlanılır.

7.      RESURSLAR

7.1.   Bu sənədləşdirilmiş prosedurun tələblərini yerinə yetirmək üçün Akademiyanın 
 rektoru  aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

